**Otvoreni natječaj za izbor likovnog rješenja nacionalne strane Republike Hrvatske na optjecajnom kovanom novcu od 1 eura s motivom životinje kune sa šahovnicom u pozadini** **(u nastavku teksta: Natječaj)**

**IZJAVA AUTORA/KOAUTORA IDEJNOG RJEŠENJA**

**Davatelj/davatelji izjave**

**(popunjava i potpisuje sudionik kao autor, a ako je prijavljeni prijedlog idejnog rješenja rezultat zajedničkog rada koautora, izjavu popunjavaju i potpisuju svi koautori)**

Ime i prezime, adresa i OIB (unijeti tiskanim slovima): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kao autor/koautor idejnog rješenja (u nastavku teksta: autorsko djelo) koje prijavljujem na Natječaj, potpisom ove Izjave pod materijalnom i kaznenom odgovornošću potvrđujem:
2. da sam punoljetni državljanin Republike Hrvatske te da nisam srodnik u prvom koljenu u ravnoj ili pobočnoj lozi, bračni drug, izvanbračni drug, životni partner, neformalni životni partner, uzdržavana osoba ili uzdržavatelj, posvojenik ili posvojitelj te član kućanstva osoba koje su:

* članovi i zamjenici članova Komisije za novac iz točke 7.2. Uvjeta natječaja
* članovi Komisije za odabir prijedloga likovnog rješenja nacionalne strane Republike Hrvatske na optjecajnom kovanom novcu od 1 eura s motivom životinje kune sa šahovnicom u pozadini iz točke 7.1. Uvjeta natječaja
* zaposlenici Hrvatske narodne banke;

1. da je autorsko djelo moja/naša originalna intelektualna tvorevina koja ima individualni karakter nastala isključivo za potrebe Natječaja ili za potrebe Natječaja iz točke 1.8. Uvjeta natječaja te da nije objavljivano niti korišteno u druge svrhe; pod objavom djela smatra se i predaja djela na bilo koju vrstu nadmetanja; pod objavom djela ne smatra se objava iz točke 1.8. Uvjeta natječaja;
2. da autorsko djelo nije opterećeno pravima drugih (osim u svrhu izrade izvedbenog rješenja ako je izvedbeno rješenje izrađivao drugi autor) niti vrijeđa tuđa autorska prava te u vezi s tim izjavljujem da je isključivo moja/naša odgovornost u slučaju da autorsko djelo vrijeđa prava drugih osoba;
3. da predajom autorskog djela na Natječaj Hrvatska narodna banka stječe posjed i vlasništvo nad izvornikom autorskog djela;
4. u slučaju da autorsko djelo bude drugorangirano ili trećerangirano, da predajom autorskog djela na Natječaj osnivam u korist Hrvatske narodne banke pravo isključivog iskorištavanja autorskog djela, i to na način da Hrvatska narodna banka može objavljivati autorsko djelo za promoviranje i informiranje javnosti o eurokovanicama u katalozima Hrvatske narodne banke, na web-stranicama Hrvatske narodne banke, na izložbama i u edukativne svrhe ili svrhe promocije kulturne i povijesne baštine Republike Hrvatske, kao i u druge svrhe u skladu s poslovima i nadležnostima Hrvatske narodne banke te da sam suglasan da iznos naknade utvrđen u točki 8.1. Uvjeta natječaja predstavlja primjerenu naknadu za izradu autorskog djela, naknadu za prijenos prava vlasništva nad izvornikom autorskog djela i naknadu za osnivanje prava iskorištavanja autorskog djela, te se kao autor odričem svih daljnjih prava na isplatu s osnove opisanih naknada;
5. u slučaju da autorsko djelo ne bude konačno na Natječaju izabrano kao prvorangirano, drugorangirano ili trećerangirano, da predajom autorskog djela na Natječaj osnivam u korist Hrvatske narodne banke pravo iskorištavanja autorskog djela na način da Hrvatska narodna banka može objavljivati autorsko djelo za promoviranje i informiranje javnosti o eurokovanicama u katalozima Hrvatske narodne banke, na web-stranicama Hrvatske narodne banke, na izložbama kao i u druge svrhe u skladu s poslovima i nadležnostima Hrvatske narodne banke, te sam suglasan da takvo pravo iskorištavanja prenosim na Hrvatsku narodnu banku bez naknade;
6. da ću na poziv Hrvatske narodne banke izmijeniti i/ili doraditi dostavljeno autorsko djelo u roku koji odredi Hrvatska narodna banka;
7. da ću autorsko djelo čuvati povjerljivim te ga držati nedostupnim javnosti do objave rezultata u skladu s točkom 3.11. Uvjeta natječaja;
8. da sam suglasan da Hrvatska narodna banka prema vlastitoj procjeni može navesti moje ime u svojim promotivnim i drugim materijalima te smatram navedeni način isticanja potpunim poštivanjem odredbi o isticanju autora u vezi s mojim moralnim autorskim pravima te ovlašćujem Hrvatsku narodnu banku da sama odluči hoće li, kada, gdje, kako i pod kojim uvjetima prvi put javno objaviti autorsko djelo;
9. da sam upoznat kako odluka o odabiru autorskog djela ovisi i o odluci Vijeća Europske unije, u skladu s njegovim ovlastima, o odobrenju dizajna naličja eurokovanica prema Uredbi Vijeća (EU) br. 729/2014 od 24. lipnja 2014. o apoenima i tehničkim specifikacijama eurokovanica namijenjenih za optjecaj (SL L 194, 2. 7. 2014.);
10. ako je autorsko djelo nastalo u koautorstvu, da su koautorski dijelovi uređeni na pravovaljan način među koautorima i da će se iznosi novčanih naknada utvrđeni u točki 8.1. Uvjeta natječaja za odabrano prvorangirano, drugorangirano i trećerangirano Idejno rješenje podijeliti među koautorima u skladu s njihovim koautorskim dijelovima prema podacima sadržanima u Prijavnici iz točke 2.4. Uvjeta natječaja;
11. ako je autorsko djelo nastalo u koautorstvu, potvrđujem da sam kao koautor isključivo osobno odgovoran prema drugim koautorima ako naš prijedlog autorskog djela bude isključen iz Natječaja zbog mojeg neispunjavanja Uvjeta natječaja u skladu s točkom 3.3. Uvjeta natječaja;
12. ako je drugi autor/koautori izradio/izradili izvedbeno rješenje, potvrđujem da sam tom autoru/koautorima, s kojim/kojima sam se zajedno prijavio na Natječaj, dao suglasnost da na osnovi moga idejnog rješenja izradi/izrade izvedbeno rješenje te potvrđujem da sam navedeno regulirao u skladu sa Zakonom o autorskom pravu i srodnim pravima;
13. ako je drugi autor/koautori izradio/izradili izvedbeno rješenje, potvrđujem da sam isključivo osobno odgovoran prema tom autoru/koautorima s kojim/kojima sam se prijavio na Natječaj ako njegovo/njihovo izvedbeno rješenje bude isključeno iz Natječaja zbog mojeg neispunjavanja Uvjeta natječaja u skladu s točkom 3.3. Uvjeta natječaja;
14. ako sam se za stvaranje svoga autorskog djela poslužio inspiracijom u tuđim likovnim predlošcima (fotografije, crteži, slike, ilustracije) rabio sam sljedeće izvore [potrebno popuniti ili uz ovu Izjavu priložiti predmetne fotografije, crteže, slike, ilustracije ili druge predloške]:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. Obvezujem se da ću, u slučaju da autorsko djelo bude konačno izabrano na Natječaju kao prvorangirano, s Hrvatskom narodnom bankom u roku od 15 (slovima: petnaest) radnih dana od dana objave rezultata iz točke 3.11. Uvjeta natječaja sklopiti autorskopravni ugovor kojim će se regulirati odnosi između Hrvatske narodne banke i mene kao autora/koautora vezano uz autorsko djelo, uključujući autorsko djelo koje sam izmijenio/dopunio na zahtjev Hrvatske narodne banke u tijeku Natječaja.

Autorskopravnim ugovorom obvezujem se regulirati najmanje sljedeće:

1. potvrditi da je autorsko djelo originalna intelektualna tvorevina koja ima individualni karakter, da nije opterećeno bilo kakvim pravima drugih (osim u svrhu izrade izvedbenog rješenja ako je izvedbeno rješenje izrađivao drugi autor) niti vrijeđa tuđa autorska prava, da sam isključivo odgovoran u slučaju da autorsko djelo vrijeđa prava drugih osoba te ako bilo koja osoba postavi prema Hrvatskoj narodnoj banci ili drugom ovlaštenom nositelju imovinskih autorskih prava na autorskom djelu bilo kakve zahtjeve vezano uz povredu prava intelektualnog vlasništva ili pokrene bilo kakve postupke vezane uz takvu povredu, da se obvezujem surađivati s Hrvatskom narodnom bankom i/ili drugim nositeljem imovinskih autorskih prava na autorskom djelu s ciljem da se takvi zahtjevi otklone od Hrvatske narodne banke te se obvezujem učiniti što je potrebno kako Hrvatska narodna banka u vezi s takvim zahtjevima ili postupcima ne bi trpjela nikakvu štetu;
2. da Hrvatska narodna banka stječe posjed i vlasništvo nad izvornikom autorskog djela;
3. osnovat ću u korist Hrvatske narodne banke isključivo pravo iskorištavanja autorskog djela, i to na svaki mogući način i bez ograničenja u sadržaju, vremenu i prostoru korištenja, što uključuje i pravo Hrvatske narodne banke da svoja isključiva prava, u cijelosti ili djelomično, uz naknadu ili bez naknade, prenese na drugu osobu te da Hrvatska narodna banka na temelju svojega isključivog prava iskorištavanja za druge osobe osnuje (uz naknadu ili bez naknade) daljnje pravo iskorištavanja autorskog djela;
4. da pravo Hrvatske narodne banke na korištenje autorskog djela na svaki mogući način među ostalim i osobito ovlašćuje Hrvatsku narodnu banku da autorsko djelo iskoristi za izradu optjecajne kovanica od 1 eura, za promoviranje i informiranje javnosti o eurokovanicama u katalozima Hrvatske narodne banke, na web-stranicama Hrvatske narodne banke, na izložbama, u edukativne svrhe ili svrhe promocije kulturne i povijesne baštine Republike Hrvatske i sl., kao i u druge svrhe u skladu s poslovima i nadležnostima Hrvatske narodne banke;
5. da nemam pravo na korištenje autorskog djela na bilo koji način bez prethodne pisane suglasnosti Hrvatske narodne banke, da se obvezujem suzdržati se od svih postupaka koji bi mogli omesti Hrvatsku narodnu banku i/ili drugog nositelja prava iskorištavanja autorskog djela u izvršavanju prava koja imaju na autorskom djelu te da sam se dužan suzdržati od bilo kakvoga kasnijeg osnivanja prava iskorištavanja u korist bilo koje treće osobe;
6. da naknada iz točke 8.1. Uvjeta natječaja predstavlja primjerenu i razmjernu naknadu za izradu autorskog djela, naknadu za prijenos prava vlasništva nad izvornikom autorskog djela i naknadu za osnivanje isključivog prava iskorištavanja autorskog djela, koje će ugovorom biti osnovano u korist Hrvatske narodne banke, i to s obzirom na vrstu i opseg prava korištenja autorskog djela, stvarnu ili potencijalnu gospodarsku vrijednost isključivog prava korištenja autorskog djela, potencijalni ili ostvareni financijski uspjeh iz korištenja autorskog djela, vrstu i obujam autorskog djela, trajanje i teritorij korištenja autorskog djela kao i za sve druge elemente na osnovi kojih se može odrediti primjerena i razmjerna naknada za iskorištavanje autorskog djela kao što su poštene tržišne prakse ili stvarno iskorištavanje autorskog djela;
7. da mi ne pripada bilo kakva druga ili dodatna naknada za bilo kakvo iskorištavanje autorskog djela od strane Hrvatske narodne banke i/ili drugog nositelja prava iskorištavanja autorskog djela, osim naknade iz točke 8.1. Uvjeta natječaja, da prenosim na Hrvatsku narodnu banku i/ili na drugog nositelja prava iskorištavanja autorskog djela (ovisno o tome koristi li se u konkretnom slučaju autorskim djelom Hrvatska narodna banka ili drugi nositelj prava iskorištavanja) sva prava vezana uz pravičniji ili bilo kakav drugi udio u prihodima ostvarenima od iskorištavanja autorskog djela i sve koristi koje za autora mogu proizaći ili koje proizađu vezane uz navedeno pravo;
8. da sam suglasan da Hrvatska narodna banka ima pravo odustati od korištenja moga autorskog djela na optjecajnoj kovanici od 1 eura te da nisam ovlašten zahtijevati prestanak isključivog prava iskorištavanja autorskog djela;
9. da primam na znanje da se na optjecajnoj kovanici od 1 eura neće nalaziti naznaka autora/koautora i s tim u vezi izričito izjavljujem da ne želim biti naznačen kao autor/koautor autorskog djela na optjecajnoj kovanici od 1 eura;

da ovlašćujem Hrvatsku narodnu banku da sama odluči hoće li, kada, gdje, kako i pod kojim uvjetima prvi put javno objaviti autorsko djelo te da neću do javne objave autorskog djela otkriti javnosti autorsko djelo.

U Zagrebu, \_\_\_\_\_\_\_\_\_\_\_\_\_\_\_\_\_\_\_\_\_\_

Potpis autora / potpisi svih koautora: